b'\n_START_ARTICLE_\nGeneralski pe\xc4\x8datni prstan (Slovenska vojska)\n_START_PARAGRAPH_\nGeneralski pe\xc4\x8datni prstan je spominsko priznanje Ministrstva za obrambo Republike Slovenije, ki je v obliki pe\xc4\x8datnega prstana. Podeli ga minister za obrambo Republike Slovenije, medtem ko ga po navadi izro\xc4\x8di predsednik Republike Slovenije, ki je vrhovni poveljnik Slovenske vojske._NEWLINE_V skladu s Pravilnikom o priznanjih Ministrstva za obrambo dobi voja\xc5\xa1ka oseba ob povi\xc5\xa1anju v \xc4\x8din generalmajorja generalski pe\xc4\x8datni prstan, ki ima na notranji strani\xc2\xa0\xc2\xbbvgraviran datum povi\xc5\xa1anja v generalski \xc4\x8din. Na zunanji levi strani je vgravirana oznaka pripadnosti Slovenski vojski, na zunanji desni strani prstana sta vgravirana prekri\xc5\xbeana me\xc4\x8da, na vrhu pa je oblikovan poznogotski \xc5\xa1\xc4\x8dit. Generalski pe\xc4\x8datni prstan je te\xc5\xbee 20 g, izdelan iz rumenega, 14 karatnega zlata, poznogotski \xc5\xa1\xc4\x8dit pa iz belega zlata\xc2\xab.'